**Kúpna zmluva č.  / 2022 – OÚE - OOB**

**uzavretá podľa § 409 a nasl. Obchodného zákonníka**

**Predávajúci :**

**ŠTÁTNE LESY TATRANSKÉHO NÁRODNÉHO PARKU TATRANSKÁ LOMNICA , 059 60 Tatranská Lomnica** **66**

**zastúpené :** Ing. Ján Marhefka, riaditeľ

IČO : 31966977

DIČ : 2021202931

IČ DPH : SK 2021202931

bankové spojenie: Štátna pokladnica

číslo účtu : SK69 8180 0000 0070 0008 6192

BIC: SPSRSKBA

**Kupujúci :**

**v zastúpení :**

IČO :

DIČ :

IČ DPH :

bankové spojenie :

číslo účtu :

Spol. je zapísaná ........................

1. **Predmet zmluvy**

Na základe ponukového listu kupujúceho a výsledku obchodnej verejnej súťaže ( OVS ) zo dňa 15.3.2022 sa predávajúci zaväzuje predať, kupujúci kúpiť drevnú hmotu – surové kmene na odvoznom mieste (OM) na ochrannom obvode Tatranské Matliare**,** vo výške  **72,84** m3.

1. **Ceny**

Cena dohodou podľa zákona č. 18/1996 Z.z. o cenách v znení neskorších predpisov, zákona č. 513/1991 Zb. Obchodného zákonníka v znení neskorších predpisov a zákona č. 523/2004 Z.z. o rozpočtových pravidlách vo verejnej správe v znení neskorších predpisov a na základe výsledkov OVS sa stanovuje dohodou vo výške .......... EUR/m3 (bez DPH).

1. **Čas a miesto plnenia**
2. Čas plnenia:

Zmluva sa uzatvára na obdobie **od 15. 3. 2022** **do 29. 03. 2022.**

1. Miestom plnenia predmetu zmluvy je:

Odvozné miesta ochranného obvodu Tatranské Matliare

1. **Platobné podmienky**

**a ) Zálohová platba na zmluvné pokuty**

P**redávajúci s kupujúcim si dohodli výšku zálohy na prípadné zmluvné pokuty:**

* **vo výške 1 000.- €,**

Túto zálohovú platbu kupujúci poukáže na číslo účtu ŠL TANAP SK69 8180 0000 0070 0008 6192 BIC: SPSRSKBA **pred začatím plnenia predmetu zmluvy**. V prípade neuplatnenia zmluvnej pokuty zo strany predávajúceho bude vrátená na účet kupujúceho, a to po vysporiadaní všetkých záväzkov vyplývajúcich z tejto zmluvy.

Kupujúci sa zaväzuje, že zálohová platba na zmluvné pokuty bude v priebehu plnenia zmluvy **v rovnakej výške** tzn., že v prípade uplatnenia zmluvnej pokuty uhradí jej stanovenú výšku na účet ŠL TANAP do 7 dní od vystavenia faktúry.

V prípade nesplnenia tejto podmienky o zaplatení zálohy, úhrade faktúr za zmluvné pokuty v plnej výške, v stanovenom termíne, predávajúci si vyhradzuje právo odstúpiť od tejto kúpnej zmluvy a zbavuje sa zodpovednosti za splnenie dohodnutého objemu dodávok.

**b ) Platba na odkúpenie dreva**

**Predaj drevnej hmoty bude realizovaný do výšky platby na odkúpenie dreva, ktorá musí byť poukázaná na účet predávajúceho do 2 dní po nadobudnutí platnosti kúpnej zmluvy, vo výške vysúťaženej hodnoty ceny dreva vrátane DPH.**

Kupujúci poukáže **platbu na odkúpenie dreva** pre každý **ochranný obvod, resp. OM samostatne** (VS: č. kúp. zmluvy, pozn.: ochranný obvod, OM).

V prípade nezaplatenia platby na odkúpenie dreva**,** predávajúci si vyhradzuje právo odstúpiť od tejto kúpnej zmluvy a zbavuje sa zodpovednosti za splnenie dohodnutého objemu dodávok, pri uplatnení zmluvnej pokuty podľa čl. V., písm. j.

1. **Úrok z omeškania a zmluvné pokuty**

Úrok z omeškania za oneskorenú úhradu faktúr vystavených za odber drevnej hmoty činí 0,05 % z dlžnej sumy za každý deň omeškania úhrady, na základe vzájomnej dohody oboch zmluvných strán.

Ak kupujúci nepredloží doklady podľa **§ 43, ods. 5 Zákona č. 222/2004 Z.z. o DPH v znení neskorších predpisov a to najmä doklady preukazujúce, že tovar bol prepravený do iného členského štátu, ŠL TANAP uplatnia k cene tovaru 20% DPH.**

Zmluvné pokuty, ktoré si účastníci tejto zmluvy dohodli za porušenie dojednaných podmienok :

1. nedodržanie písomne stanoveného termínu vedúcim ochranného obvodu alebo OLH na prednostné spracovanie a odvoz aktívnej drevnej hmoty (čerstvo naletené stromy podkôrnym hmyzom) je zmluvná pokuta 1 000.- € na základe záznamu v služobnom denníku, v preberacom protokole, záznamu z kontroly pracovníkov ústredia ŠL TANAP, v prípade opakovaného nedodržania termínu dochádza k porušeniu ustanovenia § 24 ods. 1. písm. b, zákona č. 326/2005 Z. z. zákona o lesoch, v znení neskorších predpisov, kupujúci zabezpečí ochranné opatrenia podľa pokynov OLH, v prípade nedodržania pokynov - predávajúci si vyhradzuje právo odstúpiť od kúpnej zmluvy, pričom neodvezené drevo a **zostatok platby** **na odkúpenie dreva** k stanovenému termínu ostáva vlastníctvom predávajúceho.
2. nedodržanie termínu splnenia zmluvy podľa čl. III. Čas a miesto plnenia písm. a) kupujúci uhradí zmluvnú pokutu **660.- €**, pričom neodvezené drevo a **zostatok platby** **na odkúpenie dreva** k stanovenému termínu ostáva vlastníctvom predávajúceho. V prípade objektívnych príčin ovplyvňujúcich nedodržanie termínu tj. **29.03.2022** nepriaznivé počasie v trvaní súvisle minimálne 1 týždeň, prekážky zo strany predávajúceho) je možné jednať o predĺžení termínu na plnenie predmetu zmluvy. Za nepriaznivé počasie sa považuje intenzívne sneženie, dážď a teplota vzduchu pod –20 stupňov Celzia, ktoré kupujúci preukáže predávajúcemu údajmi zaznamenanými Slovenským hydrometeorologickým ústavom. Na základe vyššie uvedených skutočností a žiadosti kupujúceho budú predĺžené aj termíny odvozu dreva na OM na príslušnom ochrannom obvode /viď. preberací protokol/ len so súhlasom vedúceho ochranného obvodu a so súhlasom pracovníka odboru starostlivosti o lesy ŠL TANAPu (OSL) – uvedené v preberacom protokole. Ak kupujúci nedodrží predĺžený termín je povinný uhradiť zmluvnú pokutu **660.- €**. Zároveň berie na vedomie že neodvezená drevná hmota a **zostatok platby** **na odkúpenie dreva** ostáva vo vlastníctve predávajúceho.
3. znečistenie prírodného prostredia (PET fľašami, ropnými látkami, bandaskami od PHM apod.) **50.- €** za každý zistený prípad na základe záznamu v služobnom denníku, prípadne v preberacom protokole,
4. dodržať písomne stanovený termín vedúceho ochranného obvodu alebo OLH zabezpečiť označenie pracoviska v blízkosti ciest, turistických chodníkov ak dochádza k ohrozeniu premávky a pohybu turistov na turisticky značkovaných chodníkoch (TZCH), pri porušení sa uplatní zmluvná pokuta vo výške 660.-€ na základe záznamu v služobnom denníku, prípadne v preberacom protokole,
5. nezabezpečenie priechodnosti lesných ciest, turistických a ochranných chodníkov, vodných tokov najneskôr do konca pracovnej smeny je zmluvná pokuta 660.-€, na základe záznamu v služobnom denníku, prípadne v preberacom protokole,
6. **nedodržanie termínu stanoveného písomne vedúcim ochranného obvodu alebo povereným OLH** súvisiaceho s plnením predmetu zmluvy, hlavne k odstráneniu nekvalitne vykonanej práce, resp. kupujúci prácu (v manipulácií, odvoze dreva a všetkých činností spojených s plnením predmetu zmluvy, s dôrazom predávajúceho na priebežnú údržbu lesných ciest nevykoná v stanovenom termíne, **je zmluvná pokuta 660.- €** na základe záznamu v služobnom denníku, prípadne v preberacom protokole. Predávajúci upozorňuje kupujúceho na možnosť uplatniť zmluvnú pokutu za každú jednotlivo nesplnenú úlohu v určenom termíne v manipulácií, odvoze dreva ap. pre každé OM samostatne. **V prípade vzniknutej škody na majetku ŠL TANAP zavinením kupujúceho bude výška zmluvnej pokuty riešená zápisnične, kde sa kupujúci a predávajúci dohodnú na spôsobe odstránenia predmetnej škody na náklady kupujúceho, resp. kupujúci uhradí škodu v plnej výške,**
7. maximálny ohľad k zabráneniu nadmerného poškodzovania pôdy, okolitých stromov, lesných ciest a vodných tokov. V prípade nedodržania tejto podmienky je zmluvná pokuta do výšky **170.- €**, zaplatenie zmluvnej pokuty pri zistení porušenia na základe záznamu v služobnom denníku, prípadne v preberacom protokole, ,
8. spôsob nakladania surových kmeňov na odvozný prostriedok: na OM nesmú po kupujúcom ostať zvyšky dreva (kániky, tenké konce, hrúbie, nehrúbie a pod.). V prípade nedodržania tejto podmienky je zmluvná pokuta do výšky **170.- €**, zaplatenie zmluvnej pokuty pri zistení porušenia na základe záznamu v služobnom denníku, prípadne v preberacom protokole,
9. odstúpenie, nedodržanie predmetu zmluvy zo strany kupujúceho je zmluvná pokuta: vo výške **1 000.- €**, **pričom** neodvezená drevná hmota a **zostatok platby** **na odkúpenie dreva** ostáva vlastníctvom predávajúceho.
10. Pri porušení podmienok zmluvy, t.j. kupujúci nedodrží podmienky uvedené v čl. I. Predmet zmluvy, čl. IV. Platobné podmienky, čl. V. Úrok z omeškania a zmluvné pokuty, čl. VI. Osobitné podmienky kúpnej zmluvy, **predávajúci si vyhradzuje právo odstúpiť od tejto kúpnej zmluvy**, zbavuje sa zodpovednosti za splnenie dohodnutého objemu dodávok a uplatniť zmluvnú pokutu vo výške **1 000.- €**, pričom neodvezená drevná hmota a **zostatok platby** **na odkúpenie dreva** ostáva vlastníctvom predávajúceho.

Kupujúci udeľuje neodvolateľný súhlas k inkasu zmluvnej pokuty za porušenia uvedené v písmene a) až j) čl. V.

1. **Osobitné podmienky kúpnej zmluvy**

Právo kupujúceho vstupovať na pozemky v správe ŠL TANAP za účelom plnenia úloh uvedených v článku I. Predmet zmluvy,

***Spôsob kontroly a odvozu drevnej hmoty z predaja dreva na OM***

Všetka drevná hmota určená na predaj dreva na pni bude uverejnená v monitorovacom systéme ŠL TANAPu, kupujúci je povinný akceptovať zverejnenie na webovej stránke organizácie a súhlasí s uverejnením fotografií v zmysle Príkazného listu riaditeľa č. 1/2020 na zabezpečenie transparentnosti kontroly pri predaji dreva v podmienkach ŠL TANAPu.

Pri predaji na OM predávajúci sa zaväzuje, že drevo musí byť najneskôr pred jeho odvozom z OM označené čitateľnou ciachou alebo iným povoleným označením, ktoré vopred zaregistroval orgán štátnej správy lesného hospodárstva a pred odvozom dreva z uvedených lokalít  musí byť vystavený predávajúcim doklad o pôvode dreva, ktorý bude obsahovať prísne zúčtovateľné tlačivo - kontrolná známka:

Prvú časť kontrolnej známky nalepí na originál dodacieho listu - dokladu o pôvode. Doplní na nej dátum, čas a podpíše sa. Druhú časť kontrolnej známky nalepí na čitateľnú kópiu dodacieho listu - dokladu o pôvode a vypíše na nej dátum, čas a podpíše sa. Čitateľná kópia slúži ako podklad ku konsignácii (fakturácii) a druhotnej kontrole (spätnej kontrole) odvozu dreva a v evidencii do LHE. Túto si ponechá a odovzdá ju na konci pracovnej smeny na ochrannom obvode.

1. kupujúci poskytne predávajúcemu podklady potrebné pre odvoz dreva (EČV, typ auta, meno vodiča), splnomocnenie pre svojich pracovníkov k preberaniu dreva, splnomocnenia pre vodičov určených k odvozu dreva,
2. **kupujúci sa zaväzuje vykonať všetky práce na svoje náklady a nebezpečenstvá, zodpovedá za prípadné škody na zdraví a majetku fyzických a právnických osôb, ktoré môžu vzniknúť pri realizácii predmetu zmluvy,**
3. predávajúci upozorňuje prostredníctvom vedúceho ochranného obvodu na prítomnosť inžinierskych sietí alebo iných zariadení, ktoré sa nachádzajú na ochrannom obvode, OM, v blízkosti odvozných ciest.. Pred začatím prác na OM je kupujúci povinný sa oboznámiť na ochrannom obvode o trase a druhu inžinierskej siete. Práce pri manipulácií, nakládke, odvoze dreva musia byť vedené tak, aby žiadna z týchto sietí nebola poškodená. Akékoľvek poškodenie alebo zásah je nutné hlásiť vedúcemu ochranného obvodu. Náprava škody kupujúcim je možná až po vyjadrení stanoviska vlastníkom resp. užívateľom siete alebo zariadenia. Kupujúci pri manipulácii s drevnou hmotou od manipulácie až po odvezenie dreva na hlavnú cestu zodpovedá za dodržiavanie požiarnych, bezpečnostných, dopravných a ekologických predpisov, a to vo všetkých prípadoch, kde osobitné zákony a ich vykonávacie predpisy tieto povinnosti ukladajú vlastníkovi alebo správcovi lesa
4. kupujúci zodpovedá za dodržiavanie požiarnych, bezpečnostných, dopravných a ekologických predpisov,
5. kupujúci vykonáva predmet zmluvy na lesných pozemkoch na ktorých hospodárenie spĺňa kritéria certifikátu PEFC. V súvislosti s tým bude kupujúci pri svojej činnosti dodržiavať stanovené technologické postupy, zásady ekologizácie práce, používať technologické a strojné zariadenia spĺňajúce emisnú normu min. E2 podľa platných štandardov európskej únie, všetky druhy náplní použitých v strojných zariadeniach budú na báze ekologických olejov a mazív, predpisy o bezpečnosti a ochrane zdravia pri práci (BOZP) v zmysle zákona č. 124/2006 Z.z. v znení neskorších predpisov a protipožiarne opatrenia. Okrem toho je kupujúci povinný dodržiavať ustanovenia spravodajcu MLVH a DP SR z roku 1989 čiastka 3 ) bezpečnostné predpisy pri ťažbe, sústreďovaní a manipulácií dreva, ako aj používanie predpisovaných osobných a ochranných prostriedkov, **vyhlášky č. 46/2010 Z. z., ktorou sa ustanovujú podrobnosti na zaistenie bezpečnosti** **a ochrane zdravia pri lesnej práci a podrobnosti o odbornej spôsobilosti na výkon niektorých** **pracovných činností a na obsluhu niektorých technických zariadení.** Mechanizačné prostriedky musia byť vybavené lekárničkou v zmysle vyhlášky č. 144/2009 Z.z. a podľa vyhlášky č. 106/2018 Z.z. v znení neskorších predpisov musia byť vybavené prenosným hasiacim prístrojom. Okrem toho musia byť vybavené absorpčnou látkou na zachytenie ropných produktov (napr. Perlit), **v rámci protipožiarnych opatrení kupujúci zodpovedá za plnenie povinností** **vyplývajúcich aj z ustanovenia**  **§ 4 písm. b) a e) zákona NR SR č. 314/2001 Z.z. o ochrane pred požiarmi v platnom znení,**
6. predávajúci poveruje trvalým kontrolným dozorom za ŠL TANAP príslušného vedúceho ochranného obvodu a ním poverených zamestnancov. Za kupujúceho je poverený pre zastupovanievšetkých úkonov, zabezpečenie všetkých prác obsahujúce kúpu dreva poverený p. ..................., resp. ním poverený pracovník, ktorý bude pravidelne konzultovať prípadné problémy a nedostatkys vedúcim ochranného obvodu, OLH, ved. l.o.ú.. Súčasťou poverenia zo strany kupujúceho je aj oficiálne e-mailová adresa povereného pracovníka.
7. prevzatím pracovísk – OM, lesných ciest ap. po ukončení dohodnutej činnosti preberá zodpovednosť za ich stav v plnej miere príslušný ochranný obvod – protokol o prevzatí (preberací protokol),
8. **kupujúci podpisom tejto zmluvy sa zaväzuje k dodržiavaniu príslušných ustanovení zákona č. 326/2005 Z. z. o lesoch v znení neskorších predpisov, zákona č. 113/2018 Z. z. v znení neskorších predpisov, zákona č. 543/2002 Z. z. o ochrane prírody a krajiny v znení neskorších predpisov, zákona č. 314/2001 Z.z. o ochrane pred požiarmi v znení neskorších predpisov, ako aj vykonávacích vyhlášok a usmernení vyplývajúcich z hore uvedených právnych noriem, ktorých plnenie je povinný pri realizácií zmluvy zabezpečiť**,
9. kupujúci sa zaväzuje dodržiavať príslušné ustanovenia zákona č. 82/2005 Z.z. o nelegálnej práci a nelegálnom zamestnávaní v znení neskorších predpisov. Kupujúci čestne vyhlasuje že plnenie predmetu kúpnej zmluvy bude vykonávané výlučne legálne zamestnanými pracovníkmi. Kupujúci sa zaväzuje, že v prípade porušenia vyššie citovaného zákona a následného udelenia pokuty kontrolným orgánom predávajúcemu, túto uhradí. Na túto pokutu bude kupujúcemu vystavená faktúra so splatnosťou, ktorú určí rozhodnutie kontrolného orgánu. Pokuta môže byť uhradená zo záloh na zmluvné pokuty. Podpisom tejto zmluvy kupujúci vyjadruje svoj súhlas so spôsobom vysporiadania postihu za porušenie zákona č. 82/2005 Z.z. o nelegálnej práci a nelegálnom zamestnávaní v znení neskorších predpisov, ako aj so spôsobom jej úhrady.

j) predávajúci je oprávnený pri nedodržaní podmienok uvedených v tomto článku (VI.) zastaviť plnenie predmetu tejto zmluvy. Plnenie je možné obnoviť po vyriešení sporu, ktorý zapríčinil zastavenie plnenia.

1. **Zodpovednosť za vady tovaru**

Pre zodpovednosť za vady pri plnení zmluvy budú pre zmluvné strany platiť ustanovenia § 422 a nasl. Obchodného zákonníka, ktoré upravujú nároky zo zodpovednosti za vady. Vady predmetu plnenia musí kupujúci reklamovať písomne u predávajúceho v lehote do 7 dní od ich zistenia.

1. **Nadobudnutie vlastníckeho práva**

Kupujúci nadobudne vlastnícke právo k predmetu zmluvy až úplným zaplatením kúpnej ceny.

1. **Nebezpečenstvo škody na predmete plnenia**

Pre otázky nebezpečenstva škody na predmete kúpnej zmluvy platia primerane ustanovenia § 455-457 Obchodného zákonníka.

1. **Záverečné ustanovenia**

Zmluvné strany sa dohodli na tom, že výslovne súhlasia so zverejnením zmluvy v jej plnom rozsahu vrátane príloh a dodatkov v centrálnom registri zmlúv vedenom na Úrade vlády SR, okrem osobných údajov kupujúcich.

Zmluva nadobúda účinnosť dňom nasledujúcim po dni jej zverejnenia v súlade so zákonom č.546/2010 Z.z., ktorým sa mení a dopĺňa zákon č.40/1964 Zb. Občiansky zákonník v znení neskorších predpisov a ktorým sa menia a dopĺňajú niektoré zákony.

Táto zmluva je povinne zverejňovaná podľa § 5a zákona č. 211/2000 Z.z. v znení neskorších predpisov.

Právne vzťahy, ktoré nie sú v tejto zmluve výslovne upravené, sa riadia ustanoveniami Obchodného zákonníka a súvisiacimi predpismi. Prípadné vzniknuté spory budú riešené  dohodou a ak sa vzniknuté spory nepodarí riešiť dohodou, budú sa riešiť podľa príslušnosti stanovenej Civilným sporovým poriadkom.

Prípadné zmeny alebo doplnky k tejto zmluve možno vykonať iba písomne so súhlasom oboch zmluvných strán.

Zúčastnené strany si zmluvu riadne prečítali, jej obsahu porozumeli, na znak čoho ju slobodne a vážne podpisujú.

Zmluva nadobudne platnosť podpisom zmluvných strán. Je vyhotovená v štyroch vyhotoveniach, ktoré majú povahu originálu, z ktorých dva obdrží predávajúci a dva kupujúci.

V  Tatranskej Lomnici

 Ing. Ján Marhefka

 riaditeľ ŠL TANAP-u

 za kupujúceho za predávajúceho